Д О К Л А Д

за извършена комплексна проверка на място в Производствена база с. Бързия (производство на мебели) към СД „Сираков и сие”, находяща се в с. Бързия, община Берковица, ул. „Христо Ботев”№ 26 на основание Заповед № РД-093/05.06.2014 г. на Директора на РИОСВ – Монтана
Извършената на 12.06.2014 г. комплексна проверка от експерти на РИОСВ –Монтана е с цел установяване съответствието на дейността на обекта с нормативните изисквания по опазване на околната среда и съгласно утвърдения за 2014 г. План за контролна дейност.
Основната дейност на фирмата е производство на столове, маси и други изделия от дървен материал (бук).

Фирмата притежава Решение за дейности с отпадъци, издадено от РИОСВ – Монтана по реда на отменения ЗУО за дейност по оползотворяване с код  R1 (оползотворяване на отпадъци чрез използването им като гориво за получаване на енергия) на собствени неопасни дървесни отпадъци, които са технологичен отпадък от механичната обработка  - бичене на дървесните трупи. Срокът  на действие на разрешителното е до 13.07.2015 г., съгласно § 6, ал. 1 от ПЗР на ЗУО.

Проверката е и на основание чл. 72, ал. 2 от ЗУО за установяване съответствието на условията по управление на отпадъците с тези в издаденото разрешение и за спазване на изискванията на ЗУО и подзаконовите нормативни актове по неговото прилагане. 

Предварителното съхраняването на отпадъците при мястото на образуване се извършва разделно по видове на обособени и обозначени с кода и вида на отпадъка места - склад с ограничен достъп за опасните отпадъци и в цеховете, на открита бетонирана площадка и бункер за  неопасните отпадъци  в чували, метален съд и бункер. 


Оползотворяването на дървесните отпадъци, чрез изгаряне се извършва в инсталации посочени в Разрешителното за дейности с отпадъци.  
Води се отчетност на количествата генерирани и оползотворени отпадъци в заверената от РИОСВ – Монтана отчетна книга за отпадъци. Годишните отчети за оползотворени и образувани отпадъци през 2013 г. са изпратени в ИАОС.
Проверените условия от Решение за дейности с отпадъци се изпълняват.

Съгласно Регламент ЕО № 1907/2006 (Регл. REACH) и Регламент CLP, дружеството се явява потребител на химични вещества и смеси. За своята дейност дружеството съхранява и използва разтворители за бои и лакове за професионална употреба, продукти за шлифоване за професионална употреба и разтворител за полиуретан за обща употреба.
Представени са ИЛБ за гореизброените смеси, които са изготвени, съгласно Регламент ЕО № 453/2010. Веществата се съхраняват в оригинални фабрични опаковки (метални кофи) в отделен склад. Складът е с бетониран под, с ограничен достъп, без наличие на електричество и без връзка с канализацията. 

Всички дървообработващи машини в обекта са оборудвани с локални аспирационни системи, които са свързани в обща аспирационна система, снабдена с обезпрашаващо пречиствателно съоръжение тип „Циклон” и завършващо в общ бункер. Същата е в добро техническо състояние. Не са установени нарушения при експлоатацията й.


 На територията на площадката не се използват горивни източници с топлинна мощност над 0,5 MW.  


Във връзка с изискванията на чл. 30 „л” от ЗЧАВ, дружество е вписано в регистъра на РИОСВ - Монтана.  В инспекцията е представена справка за количествата вложени разтворители, съгласно изискванията на чл. 20, ал. 8 от Наредба № 7/2003 г. за норми за допустими емисии на ЛОС, изпускани в атмосферния въздух в резултат на употребата на разтворители в определени инсталации. Количеството на ЛОС е под праговата стойност на консумация на разтворители.


За своята дейност дружеството не използва хладилни и климатични инсталации, съдържащи над 3 кг хладилен агент.


Използваните за производствени нужди компресори тип „КП – 50” са разположени в отделно обособено помещение с цел тяхното обезшумяване.
Дадено е предписание за изготвяне на оценка на безопасност на съхранение на химични вещества и смеси по Наредбата за реда и начина на съхранение на опасни химични вещества и смеси (обн., ДВ., бр. 43/2011 г.).
